As Doaf Aci Castello hod se im Umfejd vo om Kastej entwickld, wos 1076 vo de Normannen eabaud worn is. Es is domois no af ana kloana, fejsing Insl gleng. Ob 1169 is Aci Castello gwoxn, do a Ausbruch van Ätna de umliengdn Orte afm Festland zastead hod und dean Bewohna af da Insl Zuaflucht gsuachd hom. Duach vuikanische Eruptiona unta Wossa hod se de Gstod seitm Middloita uma 17 Meta ghom unds Kastej stähd heit afm Festland.